*Proiect*

|  |  |
| --- | --- |
|  |  |
| **GUVERNUL REPUBLICII MOLDOVA****H O T Ă R Â R E nr**. \_\_\_\_\_\_\_**din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**2025****Chișinău** |

**cu privire la alocarea mijloacelor financiare în vederea majorării capitalului social al Întreprinderii de Stat „Calea Ferată din Moldova”**

În temeiul art. 6 alin. (1) lit. a) și alin. (2) din Legea bugetului de stat pentru anul 2025 nr. 310/2024 (Monitorul Oficial al Republicii Moldova, 2024, nr. 556-559, art. 768), Guvernul HOTĂRĂȘTE:

1. Ministerul Finanțelor va aloca din contul împrumutului acordat de Banca Europeană pentru Reconstrucție și Dezvoltare în cadrul Proiectului de achiziție a locomotivelor și de restructurare a infrastructurii feroviare și a împrumutului acordat de Banca Europeană de Investiții în cadrul proiectului pentru infrastructura feroviară și parcul de material rulant ale Republicii Moldova, mijloace financiare în sumă de până la 494653,0 mii de lei (echivalentul a 24609,6 mii de euro) în vederea majorării capitalului social al Întreprinderii de Stat „Calea Ferată din Moldova”.

2. Agenția Proprietății Publice, în calitate de fondator, va asigura operarea modificărilor în Statutul Întreprinderii de Stat „Calea Ferată din Moldova”, în vederea majorării capitalului social și prezentarea acestora Instituției Publice Agenția Servicii Publice pentru efectuarea înregistrării de stat.

3. Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru Dorin RECEAN**

*Contrasemnează:*

Viceprim-ministru, ministrul

infrastructurii și dezvoltării regionale Vladimir BOLEA

Ministrul finanțelor Victoria BELOUS